**ЦВЕТ ЗА МАМУ**

**Дина: Шта сте се толико распричали?**

**Ален:А,куд се тебу сад наједном толико жури?**

**Белма :Зна се да је Дина као зврк.Она увијек негдје жури.**

**Дина:Није тачно.Ви сте превише спори.Зато мислите...**

**Белма:Знаш да те читав разред зове Зврк?!**

**Ален:Биће да ти Дина само штребаш и бубаш?Зато и немаш времена.**

**Дина:Ја о свему водим рачуна.Ти и Белма све остављате пет до дванаест.**

**Много сте немарни.**

**Белма:Ја знам да се Ален тешко буди и да...**

**Ален:Ништа ти не знаш.Ти си немарна.Увијек те ја и Дина морамо чекати.**

**Дина:Алене,пусти сад то.Сви ми имамо и врлине и мане.Него пожурите.Морам да купим цвијеће.**

**Белма:Цвијеће?!Коме је рођендан?**

**Ален:Ја волим рођендане и торте.**

**Дина:Два,четири,шест,осам,десет...Немам довољно новца.Нема везе,умјесто букета купићу лијеп цвијет за маму.**

**Ален:Значи,мами је рођендан?**

**Дина:Није,него је Осми март.**

**Белма:А ја сам потпуно заборавила.**

**Ален:А ја сам џепарац потрошио на стрипове,али...**

**Белма:Не измотавај се,знам да си и ти заборавио.**

**Дина:Ален је велики заборавко.Мени већ два пута није дошао на рођендан,а оба сам га пута лијепо позвала.Он је чврсто обећао,али...**

**Ален:Два пута,кажеш?Можда?Сигурно сам с татом ишао на пецање.**

**Белма:А шта ћеш за Осми март?**

**Ален:Снаћи ћу се некако.Ја се увијек снађем.Аха!Нацртаћу један лијеп тулипан,направићу красну честитку.**

**Дина:Идеја није лоша,а ти Белма?**

**Белма:Ја ћу мами од колажног папира направити црвену ружу.То сам научила у обданишту.**

**Дина:Можда сте ви у праву.Можда наше маме више воле поклоне које направимо сами,него куповне?**

**Ален:Дина је у праву.У направљеном поклону је више љубави.Док га правиш,само мислиш на маму,на...**

**Белма:На њен осмијех,на мамин загрљај,на...**

**Дина:На мамин пољубац.Зар то није дивно?!**

**Ален:Све је то лијепо,али...**

**Белма:Али,немамо довољно времена,ваља све то направити.**

**Дина:Нема се времена,пожурите.Затвориће се цвјећара.Данас је Осми март.**

**Белма:Па шта ћемо?**

**Ален:Још увијек не знам,али знам да ћемо се некако снаћи.**

**Ено је.Остала иза нас,а стално нас пожурује.**

**Белма:Дина,Дина,пожури.Шта то тражиш?**

**Дина:Ништа.Ево,нашла сам једну новчаницу.Папирну новчаницу.**

**Ален:Хопа,идемо одмах на колаче!**

**Белма:Ја бих радије на рингишпил!**

**Дина:Прво ћемо нашим мамама купити по један цвијет па...**

**Ален:Па оно што остане спискаћемо на колаче?**

**Дина:Ако нам довољно остане новца купићемо касице да нас Осми март више никад не изненади.**

**Ален:Одлично!Одлично!Ја ћу за своју маму купити каранфил,црвени или шућмурасти.Не знам одлучићу у цвјећари.**

**Белма:За моју маму,ја ћу изабрати жути тулипан.Она много воли жуту боју,а ја тулипане.**

**Дина:Ја ћу,ја ћу...аха...моја мама највише воли црвену ружу. пожурите,пожурите,док се цвјећара није затворила**